Το δικαίωμα αυτοπρόσωπης εμφάνισης των διαδίκων ενώπιον των δικαστικών συμβουλίων:
Creators: name: Γέμελος, Μιχάλης Βασιλείου
Publisher: name: Aristotle University of Thessaloniki
Year: 2012
Subjects: Συμβούλια
Αυτοπρόσωπη
Εμφάνιση
council
personal
appearance

description: Στη παρούσα μελέτη ερευνάται διαχρονικά ο θεσμός της αυτοπρόσωπης εμφάνισης των διαδίκων ενώπιον των δικαστικών συμβουλίων με μία σύντομη καταγραφή της νομολογιακής διαμόρφωσης και εξέλιξής του ενώ παράλληλα επιχειρείται και μια κριτική προσέγγιση των πρόσφατων αλλαγών που επέφεραν οι Ν 3904/2010 και 4055/2012 στον εν λόγω θεσμό. Εισαγωγικά θα πρέπει να αναφερθεί ότι μέχρι το 1920 η εμφάνιση των διαδίκων ενώπιον του δικαστικού συμβουλίου, κρίνοντος επί της ουσίας, ήτανε ανεπίτρεπτη. Το δικαίωμα αυτοπρόσωπης εμφάνισης ενώπιον του δικαστικού συμβουλίου νομοθετήθηκε αρχικώς δια του άρθρου 251 περ. 5 της προϊσχύσασας ποινικής δικονομίας, το οποίο προστέθηκε με το νόμο 2236 του 1920, οπότε και προβλέφθηκε για πρώτη φορά η δυνατότητα του συμβουλίου να διατάσσει την εμφάνιση του κατηγορούμενου ή του πολιτικώς ενάγοντος ενώπιόν του, προκειμένου να ζητήσει (το συμβούλιο) οιαδήποτε διασάφηση από αυτούς. Μάλιστα, όπως αναφερότανε στο διάγραμμα του Σχεδίου ΚΠΔ του 1932, «η δια του νόμου 2236 του 1920 καθιερωθείσα αρχή της δυνητικής ακρόασης των διαδίκων ενώπιον των δικαστικών συμβουλίων πρέπει να διατηρηθεί». Για το λόγο δε τούτο, στη συνέχεια, ο συντάκτης του νέου κώδικα ποινικής δικονομίας απέδωσε τη σχετική διάταξη στο άρθρο 309 παρ 2 ΚΠΔ, καθιερώνοντας ωστόσο την υποχρεωτική κλήτευση των διαδίκων προς εμφάνιση ενώπιόν του, καθώς κρίθηκε ότι θα έπρεπε να διασφαλιστούν τα δικαιώματα του κατηγορουμένου που επιδιώκει την ανατροπή της άδικης κατηγορίας ή την αποτροπή της υπέρ το δίκαιον μέτρον τιμωρίας, κατά τη σύγκρουση των συμφερόντων του με αυτά του κράτους που επιδιώκει τον άμεσο κολασμό του εγκλήματος. Τέλος η διάταξη του άρθρου 309 παρ 2 ΚΠΔ υπέστη κατά το πρόσφατο παρελθόν μία σημαντική τροποποίηση με το άρθρο 18 Ν. 3904/2010, ενώ αντικαταστάθηκε εκ νέου και έλαβε τη σημερινή της μορφή από το άρθρο 32 παρ 1 του Ν. 4055/2012 για τη δίκαιη δίκη και την εύλογη διάρκεια αυτής.
description: This study investigated the temporal institution of the personal appearance of the parties before the judicial council with a brief record of the case-law of the formation and evolution while attempting a critical approach to recent changes made by the N 3904/2010 and 4055/2012 in this institution. Quotation should be noted that until 1920 the appearance of the parties before the judicial council, adjudicating on the merits, was unacceptable. The right to appear in person before the judicial council initially legislated by the article 251 of about 5 previously in force of Criminal Procedure, which was added by Act 2236 of 1920, when it first made provision for the possibility of the council orders the appearance of the accused or prosecution case, in order to ask (the council) any declaration from them. Indeed, as the chart anaferotane Plan CPP in 1932, "the 2236 Act by the 1920's well-established principle of potential hearing from the parties before judicial councils should be maintained." For this reason it is not, then the author of the new code of criminal procedure yielded the provision in Article 309 Fri the 2nd CCP, however introducing compulsory summons the parties to appear before it, as it was deemed that they should safeguard the rights of the accused seeking to overturn the wrongful accusation or to prevent the just measure of punishment, in conflict with the interests of the state are seeking the immediate punishment of crime. Finally, the provision of Article 309 Fri the 2nd CCP suffered in the recent past a significant modification to Article 18 of Law 3904/2010, and replaced again and took its present form in Article 32, par 1 of Law 4055/2012 for fair trial and the reasonable duration.